بیرلشمیش میللت‌لر تشکیلاتی‌نین امنیت شوراسی، شما‌لی کوره‌یه نوکلئر سیناق‌لاردان ایمتیناع ائتمه‌سی حالیندا، لازیم‌لی تدبیرلرین آلیناجاغی خبردارلیغینی ائتدی.
شورادا قبول ائدیلن مطبوعات بیلدیریش‌لرینده، شما‌لی کوره‌نین 14 اوکتوبردا باشاریسیز بیر بالیستیک راکت سیناغی حیاتا کئچیردیگی قید ائدیلدی.
بو حرکتین، بیرلشمیش میللت‌لر تشکیلاتی قرارلاری و شما‌لی کوره‌نین اولوسلار آراسی مسئولیت‌لری‌نین پوزولماسی اولدوغو وورغولانان بیلگیده، موشک سیناغی ان آغیر شکیلده قیناندی.
بیلگیده، شما‌لی کوره‌نین 15، 23، 27 و 28 آوریل، 31 می، 21 ژوئن، 9 و 18 ژوئیه، 2 و 23 آوقوست ایله 5 سپتامبردا راکت سیناغی، 9 سپتیامبردا ایسه نوکلر سیناق ائتدیگی خاطیرلادیلدی.
سؤز موضوعسو سیناق‌لاردان جیدی قایغی دویولدوغو ایفاده ائدیلن بیلگیده، بو حرکت‌لرین سورمه‌سی‌نین اولوسلار آراسی حقوقون آچیق پوزولماسی اولدوغو ایفاده ائدیلدی.
بیلگیده، بو اؤلکه‌نین قایناق‌لارینی احتیاج ایچین‌دکی خالقی یئرینه نوکلئر سیلاح گلیشدیرمه ایشلرینه خرجلمه‌سی‌نین تأسفله قارشیلاندیغی قید ائدیلدی.
